據《三國演義》，曹操於後漢建安十二年征北方還。當晚，操於冀州城東角樓上與荀攸憑欄仰觀天文。忽見一道金光從地而起。攸曰：「此必有寶於地下。」操下樓令人隨光掘之。從人於金光處，掘出一銅雀。操問攸曰：「此何兆也？」攸曰：「昔舜母夢玉雀入懷而生舜。今得銅雀，亦吉祥之兆也。」操大喜，遂命作高臺以慶之。乃即日破土斷木，燒瓦磨磚，築銅雀臺於漳河之上。約計一年而工畢。